**Guitars – the Museum** (kansankielellä myös *Gitarrmuseet*, *Kitaramuseo*) on Uumajan keskustassa sijaitseva museo. Se sijaitsee tillirakennuksessa, jossa sijaitsi aiemmin Vasaskolan (Vaasakoulu). Museorakennuksen sisällä on myös esimerkiksi ravintola, musiikkikauppa sekä rokkiklubi. Museo avattiin tammikuun lopussa vuonna 2014 samalla, kun Uumajassa vietettiin kulttuuripääkaupunkivuoden avajaisia. Rakennus on nelikerroksinen.

Museota pyöritetään yhteisyrityksenä, jota johtavat musiikkikauppa 4Soundista sekä rokkiklubi Scharinskasta (joka on säilyttänyt nimensä muutettuaan Scharinska villanista Vasaskolaniin) vastuussa olevat henkilöt. Molemmat yritykset ovat myös investoineet kitaramuseoon. Uumajan kunta on tukenut museohanketta sekä peruskorjaamalla että tilojen sovittamisella, ja vuosittaisella 2,4 miljoonan Ruotsin kruunun yhteisrahoituksella vuosien 2014–2015 aikana.

Kokoelmat
---------

Museon kokoelma koostuu lähinnä 1950- ja 1960-luvun sähkökitaroista. Näiden lisäksi museossa on esillä pienempiä kokoelmia sähköbassoista, vahvistimista sekä muista sähkökitaroiden historiaan liittyvistä esineistöstä. Kokoelman ovat keränneet uumalaiskaksoset Mikael ja Samuel Åhdén 1970-luvulta lähtien, ja se on nyt ensimmäistä kertaa julkisesti esillä museossa. Monia kokoelmassa olevia kitaroita on valmistettu vain rajoitettu määrä. Arvokkaimmat niistä ovat jopa satojen tuhansien eurojen arvoisia.

Muiden arvokkaiden kitaroiden joukossa kokoelmassa on vuoden 1958 Gibson Flying V, vuoden 1960 Les Paul ja vuoden 1950 Fender Broadcaster. Yli 500 kitaraa sisältävä museo on herättänyt kansainvälistä kiinnostusta, ja sitä on luonnehdittu suurimmaksi sen tyyliseksi maailmassa.

Museon oman kokoelman lisäksi siellä on myös huone väliaikaisille näyttelyille. Folkrörelsearkivet järjesti museossa avajaisten kunniaksi näyttelyn *Umeå - The European capital of hardcore 1989-2000*, joka oli esillä 28. huhtikuuta 2014 saakka.

Lähteet
-------

1. 1 2  Davis, Johnny: No Stairway: World's Largest Guitar Museum To Open *esquire.co.uk*.  2.10.2013. Esquire.  Arkistoitu 22.3.2014. Viitattu 1.5.2014. (englanniksi)
2. ↑  Guitar museum turns up the volume *umea2014.se*.  4.9.2013. Umeå 2014.  Arkistoitu 2.5.2014. Viitattu 1.5.2014. (englanniksi)
3. ↑  Karlsson, Marilén: Nöjespalatset Scharinska flyttar *svt.se*.  18.12.2012. Sveriges Television. Viitattu 11.5.2014. (ruotsiksi)
4. ↑  Gitarrmuseet skruvar upp volymen *umea2014.se*.  29.8.2013. Umeå 2014.  Arkistoitu 23.3.2014. Viitattu 11.5.2014. (ruotsiksi)
5. ↑  Four Cornerstones *guitarsthemuseum.com*. Guitars - the Museum. Viitattu 11.5.2014. (englanniksi)
6. ↑  18 milj kr för musik i Vasaskolan *mynewsdesk.com*.  25.3.2013. Viitattu 11.5.2014. (ruotsiksi)
7. ↑  Gitarrmuseum blir ett unikt besöksmål i Umeå *umea2014.se*.  19.12.2012. Umeå 2014.  Arkistoitu 23.3.2014. Viitattu 11.5.2014. (ruotsiksi)
8. ↑  VISIT SWEDEN OY AB: Tapahtumia Euroopan kulttuuripääkaupungissa Uumajassa vuonna 2014 *kauppalehti.fi*.  13.2.2014. Kauppalehti.  Arkistoitu 5.3.2014. Viitattu 1.5.2014.
9. ↑  Den hemliga gitarrsamlingen *umea.se*.  30.1.2014.  Arkistoitu 22.3.2014. Viitattu 11.5.2014. (ruotsiksi)
10. ↑  Kervinen, Elina: Uumajan kitaramuseo syntyi kitaravillityksestä *hs.fi*.  17.4.2014. Helsingin Sanomat. Viitattu 11.5.2014.
11. ↑  Guitars: The Museum opens in Sweden *highlife.ba.com*.  2/2014. British Airways High Life. Viitattu 11.5.2014. (englanniksi)
12. ↑  Burström, Evelina: Umeås hardcore tar plats på museum *vk.se*.  31.1.2014. Västerbottens-Kuriren.  Arkistoitu 22.3.2014. Viitattu 11.5.2014. (ruotsiksi)

Aiheesta muualla
----------------

* Guitars - the Museum